Telesforo

Si Papa San Telesforo mao ang Santo papa sa Simbahang Romano Katoliko gikan niadtong 126 o 127 hangtod niadtong 137 o 138, sa panahon sa mga Romahong Emperador nga sila si Hadrian ug Antoninus Pius. Siya usa ka Griyego.

Ang magsusulat nga si San Ireneo sa Lyons miingon nga si San Telesporo namatay isip usa ka martir. . Sa Romanhong Martirolohiya, ang iyang piyesta pagasaulogon inig ka Enero 2; ang Griyegong Simbahang nagsaulog niini inig ka Pebrero 22. 

Ang tradisyon sa pagsaulog ug mga Misa sa tungang gabii alang sa Pasko, ang pagsaulog sa Adlaw sa Pagkabanhaw inig ka Dominggo, ang pagtagan ug pito ka semanang Kuwaresma bag-o ang Pagkabanhaw , ug ang pagkanta sa Gloria, usahay giingon gisugdan ni Papa San Telesporo, apan pipila ka Historyador ang wala motuo niini.

Ang mga Carmelites mibenerar kang Teosporo isip patron sa orden tungod sa daghang mga tinubdan nga naghulagway kaniya isip usa ka ermetanyo nga nagpuyo sa Bukid sa Carmel.

Ang lungsod sa Saint-Télesphore sa habagatang-kasadpang parte sa Quebec, Canada, gipangalan isip pagpahinungod kang Papa San Telesforo.

Reperensiya 

Mga Griyegong Kristohanon
Mga Santo Papa
Mga natawo sa wala mailhi nga tuig
Mga namatay sa dekada 137
Mga natawo sa wala mailhi nga petsa
Mga namatay sa wala mailhi nga petsa
Mga namatay sa dekada 130